Mõnikord võib aga juhtuda, et taasteprotsessilt naastes poleks justkui midagi muutunud - arvuti käitub endiselt imelikult ning tõrjeprogramm leiab samasid pahavaralisi komponente, mille eemaldamiseks sai taastamine ette võetud. Siis tasub juba kahtlustada nn. isetaastuva trooja olemasolu, mis kasutab  ära süsteemitaastet ennast. Põhimõte seisneb selles, et troojaviirus teeb endast System Volume Information kausta varukoopia, mis on võimeline arvuti taasnakatama. Enamustel juhtudel ei suuda viirusetõrjed neid ümber nimetada ja eemaldada, või kui suudavadki, siis ikkagi taastuvad nad kloonifaili abil uuesti. Sel juhul tuleb kogu süsteemitaaste välja lülitada (nagu eespool kirjas) ja kustutada kõik olemasolevad taastepunktid. Seejärel tuleb arvuti uuesti tõrjeprogrammiga läbi skanneerida ja leitud pahalased eemaldada. Veel parem, kui seda tehakse Safe Mode's.